10,000 żagħżugħ u żagħżugħa ħadu sehem, kemm fiżikament kif ukoll online, fl-EYE2021 © European Union 2021 - EP Żgħażagħ mill-Ewropa kollha ddiskutew fi Strasburgu kif għandha tissawwar l-UE ta' għada Proposti konkreti se jikkontribwixxu għall-Konferenza dwar il-futur tal-Ewropa 10,000 parteċipant, 2,000 ideat, 160 attivitajiet matul l-avveniment Ir-riċiklaġġ, il-multilingwiżmu, l-istat tad-dritt u spinta għal Ewropa Federali kienu fost il-proposti ewlenin maqbula mill-10,000 parteċipant żagħżugħ. L-avveniment Ewropew taż-Żgħażagħ (EYE2021) sar fit-8–9 ta' Ottubru, b' 5,000 żagħżugħ u żagħżugħa fil-Parlament Ewropew fi Strasburgu u 5,000 oħra online, biex jiddiskutu aktar minn 2,000 idea għat-tiswir tal-futur tal-Ewropa. Hawnhekk issib aktar fatti u ċifri dwar l-EYE2021 Ideat taż-żgħażagħ Ewropej biex jikkontribwixxu għall-Konferenza dwar il-futur tal-UE Il-proċess ta' konsultazzjoni taż-żgħażagħ għall-Konferenza dwar il-Futur tal-Ewropa beda f'Mejju 2021, f'kollaborazzjoni mal-organizzazzjonijiet taż-żgħażagħ pan-Ewropej, u ġabar aktar minn 2,000 idea dwar il-futur tal-Ewropa permezz tal-pjattaforma online Youthideas.eu. Fost il-proposti diskussi, il-parteċipanti tal-EYE2021 ressqu ideat konkreti biex ir-riċiklaġġ isir aktar faċli madwar l-UE, biex l-hekk imsejħa proċedura tal- "Artikolu 7", il-protezzjoni tal-valuri tal-UE, tkun aktar effettiva, u jappellaw għar-riforma tat-tagħlim tal-lingwi fl-iskejjel biex jiġi promoss il-multilingwiżmu. Minħabbat-tibdil fil-klima, il-COVID-19 u t-tħassib dwar is-sigurtà internazzjonali bħala sfidi sinifikanti għall-UE, tressqu proposti għal Ewropa aktar federali, flimkien ma' ideat biex il-kumpaniji jinżammu aktar responsabbli għall-kontribuzzjonijiet tagħhom għat-tibdil fil-klima. L-aktar 20 idea popolari mill-EYE2021 se jiġu ppreżentati minn żewġ parteċipanti żgħażagħ fil-plenarja li jmiss tal-Konferenza dwar il-Ġejjieni tal-Ewropa, li se ssir fi Strasburgu fit-22–23 ta' Ottubru 2021. Kuntatti: Informazzjoni ta' kuntatt: Numru tat-telefown: (+32) 2 28 42077 (BXL) Numru tat-telefown: (+33) 3 881 74167 (STR) Numru tal-mobile: (+32) 470 89 16 63 Għal aktar informazzjoni L-avveniment Ewropew taż-Żgħażagħ Paġna Facebook tal-EYE Kont Instagram tal-EYE Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF